
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea acordării unui sprijin financiar Parohiei „Sf Ioan Botezătorul” Focşani 

             Consiliul Local al Muncipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de Primarul Municipiului Focsani, prin care se propune aprobarea acordării unui sprijin financiar Parohiei „Sf Ioan Botezătorul” Focşani şi raportul comun întocmit de Direcţia economică şi Serviciul investiţii administrarea fondului locativ, înregistrat la nr. 47196/19.09.2011 ;

          - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi Comisia pentru drepturile omului, culte, relaţii cu cetăţenii, muncă şi protecţie socială ;

         - avănd în vedere adresa din 19.09.2011 transmisă de Parohia „Sf Ioan Botezătorul” Focşani ;

         - in conformitate cu prevederile O.G. Nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute în România, H.G.R. nr.1470/2002 privind aprobarea normelor metodologice pentru aplicarea prevederilor O.G. nr.82/2001 şi H.G.R. nr.313/2006 privind modificarea H.G.R. nr.1470/2002;

         - In baza art. 36 alin (1), alin. (2),  lit. „b” si alin (4) lit „a”, precum  şi  în temeiul art.  45,  alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
         Art. 1 (1) Se aprobă  acordarea unui sprijin financiar Parohiei „Sf Ioan Botezătorul” Focşani în sumă de 15 mii lei . 

                    (2) Suma prevazută la alin (1) va fi alocată din bugetul propriu al Primăriei Municipiului Focşani pe anul 2011, de la subcapitolul bugetar 67.02.50 –„Alte servicii in domeniul culturii, recreerii si religiei”, articolul bugetar 20.19, prin repartizarea sumei de 15 mii lei din fondul de rezervă aflat la dispoziţia Consiliului Local şi va fi utilizată pentru plata lucrărilor de reparaţii curente a bisericii – reparaţii faţadă , conform devizului ofertă, înscriindu-se în arhitectura Pieţei Unirii. Alocarea sumei se va efectua pe baza documentelor justificative prezentate de Parohia „Sf Ioan Botezătorul” Focşani, verificate în prealabil de Serviciul investiţii şi administrarea fondului locativ. 

         Art.2 Se împuterniceşte Primarul Municipiului Focşani să perfecteze şi să semneze contractul de cofinanţare cu Parohia „Sf Ioan Botezătorul” Focşani.

        Art. 3 Prezenta hotărâre va fi comunicată de către Directia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii şi administrarea fondului locativ.

     PRESEDINTE DE SEDINTA,

                                                                            CONTRASEMNEAZA:

           Fodoreanu Doina                                                  SECRETARUL MUNICIPIULUI      

                                                                                                                FOCSANI

                                                                                                        Eduard Marian Corhană

Municipiul Focşani, 27 septembrie 2011                                                      

